Bolgariya hukumati prezident saylovidan so‘ng iste’fo berdi

Bolgariya bosh vaziri Boyko Borisov Xalq kengashiga o‘z hukumatining iste’fosi haqidagi talabnomani kiritdi. Bu haqda, Bolgariya milliy televideniyesiga asoslanib, “RBK” xabar bermoqda.

Ilgariroq Borisov uning partiyasidan prezidentlikka ko‘rsatilgan nomzod — Setska Sacheva saylovda g‘alaba qozona olmaganidan so‘ng iste’foga chiqishi haqida ma’lum qilgan edi.

Parlamentga yo‘llangan maktubda hukumat yangi vazirlar mahkamasi shakllantirilguniga qadar o‘z vazifalarini bajarib turishi bildirildi.